
INFORMOVANÝ SÚHLAS PACIENTA (ZÁKONNÉHO ZÁSTUPCU)
S POSKYTNUTÍM ZDRAVOTNEJ STAROSTLIVOSTI / ZDRAVOTNÉHO VÝKONU
KAPSULOVÁ ENTEROSKOPIA
Identifikačné údaje pacienta
Meno a priezvisko: ...............................................................................   Rodné číslo / dátum narodenia: ................................
Adresa trvalého pobytu: ...........................................................................................................................................
Zdravotná poisťovňa: ............................................................   Číslo poistenca: ............................................................
Zákonný zástupca (ak je relevantné)
Meno a priezvisko: ...............................................................................   Dátum narodenia: .......................................................
Adresa: ....................................................................................................   Vzťah k pacientovi: .................................................
Svedok pri prejave súhlasu, ak pacient nemôže súhlas podpísať
Meno a priezvisko: ...............................................................................   Dátum narodenia: .......................................................
Dôvod: ............................................................................................  Spôsob prejavu vôle: ...................................................
Vážená pani, vážený pán,
Na základe zhodnotenia Vašich ťažkostí a vykonaných vyšetrení Vám bolo odporučené vyšetrenie nazývané kapsulová enteroskopia. Pred udelením súhlasu máte právo dostať zrozumiteľné informácie o povahe, účele, prínose, rizikách a alternatívach výkonu a klásť otázky.
Čo je kapsulová enteroskopia?
Ide o neinvazívne, spravidla bezbolestné vyšetrenie sliznice tenkého čreva. Prehltnete jednorazovú kamerovú kapsulu približne veľkosti väčšej tablety. Kapsula počas prechodu tráviacim traktom sníma obraz, ktorý sa prenáša do senzorov a záznamového zariadenia noseného na tele. Kapsula sa obvykle vylúči prirodzene stolicou.
Účel a obmedzenia výkonu
Vyšetrenie má pomôcť objasniť ochorenie tenkého čreva, napríklad zdroj krvácania, zápalové zmeny, nádory alebo iné slizničné lézie.
Kapsula neumožňuje odber biopsie, zastavenie krvácania ani iný liečebný zákrok. Nález môže vyžadovať následnú enteroskopiu, endoskopiu, zobrazovacie alebo iné vyšetrenie.
Výsledok môže byť obmedzený nedostatočnou prípravou, neúplným prechodom kapsuly alebo technickou poruchou; nie všetky lézie sa musia zachytiť.
[bookmark: _GoBack]Pokyny pre pacienta, príprava a priebeh
Dodržím individuálne písomné pokyny pracoviska k diéte, príprave čreva a užívaniu liekov. Lieky užijem v čase určenom lekárom, zvyčajne s malým množstvom vody.
V deň vyšetrenia prídem v pohodlnom dvojdielnom odeve. Po nalepení senzorov a nasadení záznamového zariadenia prehltnem kapsulu podľa pokynov zdravotníckeho pracovníka.
Po prehltnutí kapsuly nebudem 2 hodiny piť a 4 hodiny jesť, ak mi pracovisko neurčí inak. Záznamové zariadenie ani senzory nebudem odstraňovať alebo odpájať bez pokynu.
Počas záznamu sa vyhnem intenzívnej fyzickej aktivite, nárazom do záznamového zariadenia a zdrojom silného elektromagnetického poľa.
Riziká a možné komplikácie
Najvýznamnejším rizikom je zadržanie kapsuly v zúženom úseku čreva alebo zriedkavo v divertikule. Môže si vyžiadať sledovanie, endoskopické vybratie kapsuly alebo chirurgický výkon.
Zriedkavo môže dôjsť k vdýchnutiu kapsuly, najmä pri poruche prehĺtania.
Ak sa po prehltnutí objaví bolesť brucha, nauzea, vracanie, výrazné nafukovanie, nemožnosť odchodu stolice alebo plynov, bezodkladne kontaktujem pracovisko alebo vyhľadám akútnu zdravotnú starostlivosť.
Osobitné upozornenia
Magnetickú rezonanciu (MR) nesmiem absolvovať, kým kapsulu jednoznačne nevylúčim stolicou alebo jej neprítomnosť nepotvrdí zdravotnícky pracovník. Pri neistote kontaktujem pracovisko; môže byť potrebné RTG vyšetrenie brucha.
Oznámim tehotenstvo alebo jeho možnosť, poruchu prehĺtania, črevnú nepriechodnosť alebo stenózu, Crohnovu chorobu, predchádzajúce operácie brucha, implantované elektronické zariadenie a všetky užívané lieky a alergie.
Pri podozrení na zúženie čreva môže lekár odporučiť pred kapsulou zobrazovacie vyšetrenie alebo patency kapsulu.
Alternatívy
Alternatívami podľa klinickej otázky môžu byť CT alebo MR enterografia/enteroklýza, enteroskopia a ďalšie endoskopické či zobrazovacie vyšetrenia. Ich prínosy a riziká sa môžu líšiť; lekár mi vysvetlil, prečo je v mojom prípade odporúčaná kapsulová enteroskopia.
Vyhlásenie lekára
Vyhlasujem, že som pacienta/zákonného zástupcu zrozumiteľne informoval/a o zdravotnom stave, navrhovanom výkone, jeho účele, prínosoch, rizikách, možných komplikáciách, alternatívach a následkoch odmietnutia výkonu. Poskytol/a som priestor na otázky a odpovedal/a som na ne.
V Nitre, dňa: ..............................................    Meno, podpis a pečiatka lekára: ........................................................................
Súhlas pacienta (zákonného zástupcu)
Potvrdzujem, že som bol/a zrozumiteľne poučený/á o navrhovanej kapsulovej enteroskopii, jej účele, povahe, očakávanom prínose, rizikách, alternatívach a následkoch odmietnutia. Mal/a som možnosť klásť otázky a odpovede som pochopil/a. Dobrovoľne súhlasím s vykonaním kapsulovej enteroskopie. Súčasne potvrdzujem, že som uviedol/uviedla všetky známe údaje, ktoré môžu ovplyvniť bezpečnosť výkonu.
☐ Súhlasím s vykonaním kapsulovej enteroskopie.     ☐ Nesúhlasím s vykonaním kapsulovej enteroskopie.
V Nitre, dňa: ..............................................    Podpis pacienta / zákonného zástupcu / svedka: ...............................................

 Ochrana osobných údajov
Beriem na vedomie, že Fakultná nemocnica Nitra spracúva moje osobné údaje vrátane údajov o mojom zdravotnom stave v rozsahu nevyhnutnom na poskytnutie zdravotnej starostlivosti, vedenie a uchovávanie zdravotnej dokumentácie a plnenie zákonných povinností poskytovateľa zdravotnej starostlivosti. Informácie o spracúvaní osobných údajov sú dostupné na webovom sidle prevádzkovateľa: www.fnnitra.sk v sekcii ochrana osobných údajov https://informovanie.osobnyudaj.sk/17336007/gdpr/sk/zakladne-informacie


Bol/a som oboznámený/á s informáciou o spracúvaní osobných údajov a s právami dotknutej osoby podľa nariadenia Európskeho parlamentu a Rady (EÚ) 2016/679 (GDPR) a zákona č. 18/2018 Z. z. o ochrane osobných údajov.

Dátum: ..............................................
Podpis pacienta / zákonného zástupcu: ..............................................

